Odense Adresse-Contoirs Efterretninger, 1848-07-26
- Den bekjendte Frelsenske Kortsmuglingssag, i hvilken ikke mindre end 98 Personer have været tiltalte, er nu paakjendt af den dertil nedsatte Kommission. Frelsen, der erkjendte siden Februar 1844, da han hensattes i Gjeldsarresten, og indtil Efteraaret 1846 hertil at have indført – for største Delen fra Lübeck - og forhandlet i det Hele 22,608 Spil ustemplede Kort, foruden at have indsmuglet 37 1/2 Alen Klæde og ved en Pakke af Arresten udkastede Breve at have forsøgt at forlede Andre til at give falske Forklaringer for Retter - ansaaes med Mulkter til et Beløb i det Hele af 67,972 Rbd. samt med simpelt Fængsel paa sædvanlig Fangekost i 8 Dage; Skipper Kruse fra Præst, for at have indført og været i Besiddelse af deels ustemplede Spillekort og deels Spillekort med falske Stempler (de sidstnævnte Kort vare fabrikerede i Holland) samt for at have forledet en Anden til at give falsk Forklaring for Retten, med 8 Maaneders Forbedringshuusarbeide i Møens Tugt- og Forbedringshuus samt med Mulkter til et Beløb i det Hele af 251 Rbd.; tvende for falsk Forklaring Tiltalte med resp. 3 og 4 Gange 5 Dages Fængsel paa Vand og Brød. Af de øvrige 94, for størstedelen Handlende i Kjøbenhavn eller paa Landet, der vare tiltalte deels for Jndsmugling af ustemplede Kort, deels for Besiddelse af og Disposition over saadanne Kort, ere 16 frifundne og 78 idømte Mulkter, til et Beløb i det Hele af henved 19,000 Rbd. For at fremme Folkefrihedens Udvikling, der under Statens nuværende vanskelige Forhold maa ansees for dobbelt vigtig, er der for Øen Als blevet indført et af Folket valgt Raad og Skridt ere gjorte til den samme Indretning paa Ærø. Ved Resolution af 1 Juli har Hs. Majestæt ogsaa bestemt at, saasnart Omstændighederne tilstede det, Distriktsraad skulle indføres i hele Hertugdømmet Slesvig, hvorved et Organ vindes, gjennem hvilket Regjeringen kan komme til Kundskab om Jndbyggernes Anskuelser og Ønsker, navnligen ogsaa med Hensyn til Kommunevæsenet. Jndretningens Grundtræk ere følgende: Der dannes Distrikter af eet Amt eller flere, der tillige indbefatte de indenfor dem liggende eller tilgrændsende adelige Godser og Kjøbstæder, da den skarpe Adskillelse, der hidtil har fundet Sted mellem disse tre Staters Dele mindre og mindre svarer til det nyere Statslivs Fordringer og alle Statsborgeres ligeligere Berettigelse. Med Hensyn hertil skal Valgretten og Valgbarheden være lige saa udstrakt, som Anordningen om Valgene til Rigsforsamlingen foreskriver. Distriktsraadene skulle begynde deres Virksomhed med at raadslaae om en ny Ordning af Kommunevæsenet, og over Jndførelsen af en ForliigsJndretning. "Ostsee Zeitg." beregner alene Stettins Tal ved Blokaden m.m., selv for de Tilfælde at de opbragte Skibe tilbagegives, til omtrent 72,000 Rbd. maanedlig foruden andre Tab, der ikke kunne opgives i Tal Dhrr. Flor, C. Paulsen og Schouw bekjendtgjøre fra Kjøbenhavn af 20 Julii, at de paa Opfordring have forenet sig til en Kommittee til betrængte Slesvigeres Understøttelse." Bidrag modtages af "Fædrelandets" Redaktion. 315 Rbd., bestemte for Dybbel Sogn i Sundeved, hvis Beboere for største Delen have maattet flygte over til Als, hvor de ere fordeelte i Ulke bøl Sogn, ere allerede afsendte til Dhrr. Pastor Krog Meyer i Ulkebøl og Pastor Karstensen i Dybbel, med Anmodning om at paatage sig Fordelingen heraf til de meest Trængende. I Kjøbenhavn har 4 s. Subskriptionen i Uger til den 15 ds. indbragt 2254 Rbd. Efter Fradrag af 700 Rbd. til Ugens Understøttelse har Centralkommitteen til Forretning i Banken indestaaende 33,200 Rbd. Den kongl. Kommission til Understøttelse. for Qvæstede og Efterladte har underrettet Kommitteen om, at den ikke hidtil har understøttet nogen Qvæstet eller Efterladt fra denne Krig, men at den, saasnart de indkomne Bidrag vise sig nogenlunde tilstrækkelige til, i Forening med Midlerne fra ældre Tid, at grundlægge et Pensioneringssystem for Qvæstede og Efterladte fra nærværende Krig, agter at søge allernaadigst Approbation paa et saadant. Jndtil den Tid ønskede Man at Kommitteen selv vilde antage sig alle de Qvæstede og Efterladte som melde sig om foreløbig Understøttelse.